הירי בנמל התעופה פורט לודרדייל

הירי בנמל התעופה פורט לודרדייל התרחש ב-6 בינואר 2017 בנמל התעופה הבינלאומי פורט לודרדייל-הוליווד שבפלורידה, ארצות הברית. כתוצאה מהירי נרצחו חמישה אנשים ונפצעו שישה נוספים. היורה נלקח למעצר. סמוך לשעה 12:55 פתח היורה באש מאקדח חצי אוטומטי במסוף איסוף המזוודות שבטרמינל 2 של נמל התעופה, שמארח את חברות התעופה דלתא איירליינס ואייר קנדה. משרד השריף המקומי דיווח כי חמישה אנשים נרצחו מהירי ושמונה נפצעו, אך בהמשך התברר כי מהירי נפצעו שישה אנשים, כששלושה מהם במצב קריטי. השריף המקומי ציין כי כוחות הביטחון לא פתחו באש והיורה נעצר ללא התנגדות. תבהלה נוספת נוצרה כאשר הגיעו דיווחים על ירי נוסף בנמל התעופה, דיווחים שהתבררו כשגויים. ארי פליישר, דובר הבית הלבן בעבר, נכח בנמל התעופה בעת הירי וצייץ בחשבון הטוויטר שלו: "נורו יריות. כולם רצים". היורה זוהה כאסטבן סנטיאגו-רויס (נולד ב-16 במרץ 1990), תושב אלסקה בן 26, איש צבא, והוא נעצר מיד לאחר הירי. הוא הגיע לפלורידה מנמל התעופה שבאנקורג', אלסקה, על טיסה של חברת דלתא איירליינס, עם קונקשיין בנמל התעופה שבמחוז הנפין, מינסוטה, ארצות הברית. החוקרים טענו כי סנטיאגו הביא איתו במטענו אקדח עליו הצהיר, וטען אותו בשירותי נמל התעופה טרם הירי. לפי גורמי אכיפת חוק, הוא קנה אקדח וקליעים בעבר, אך לא ידוע האם מדובר באלה שבהם השתמש במתקפה. לפי הדיווחים סנטיאגו נשא בזמן המתקפה תעודה צבאית. סנטיאגו נולד בניו ג'רזי, ושנתיים לאחר מכן עבר לפוארטו ריקו. ב-4 בדצמבר 2007 הוא הצטרף למשמר הלאומי של פוארטו ריקו, ושירת בעיראק במהלך מלחמת עיראק מה-23 באפריל 2010 עד ה-19 בפברואר 2011 כמהנדס קרבי. לאחר מכן שירת במשמר הלאומי של אלסקה מה-21 בנובמבר 2014 ועד ששוחרר בחודש אוגוסט 2016 בשל אי התאמה מקצועית. הוא היה בדרגת טוראי ראשון וזכה בעשרה עיטורים במהלך שירותו הצבאי. לדברי בני משפחתו, הוא השתגע לאחר שירותו בעיראק, וטופל בשל מספר תקריות. גורמים פדרליים רשמיים אושרו כי הוא טופל בשל בעיות בבריאות הנפש. גורמים רשמיים דיווחו כי בחודש נובמבר 2016 ביקר סנטיאגו במשרד של ה-FBI באנקורג' ודיווח כי הוא שומע קולות במוחו שמבקשים ממנו לנהוג באלימות. הוא גם אמר כי הוא נמצא בשליטה ולא מתכוון לפגוע באף אחד. מאוחר יותר דיווחו גורמים רשמיים לסוכנות הידיעות האמריקאית Associated Press שבמהלך הביקור טען סנטיאגו כי הממשל הפדרלי של ארצות הברית מנסה לשלוט במוחו ולגרום לו לצפות בסרטונים של המדינה האסלאמית, וכי ה-CIA דחף אותו להצטרף לארגון. הרשויות הציעו לסנטיאגו לפנות לטיפול נפשי והודיעו למשטרה המקומית שלקחה אותו למתקן רפואי כדי להעריך את בריאות נפשו. Fort Lauderdale Shooting: Five Killed at Airport Shooting, Gunman ID'd as Esteban Santiago באתר NBC, ‏ 7 בינואר 2017 (באנגלית) 5 people dead, 8 wounded in shooting at Fort Lauderdale airport; suspect had gun in checked bag באתר ADN, ‏ 6 בינואר 2017 (באנגלית) Details emerge of suspect in Fort Lauderdale airport shootings באתר Sun Sentinel, ‏ 6 בינואר 2017 (באנגלית) Fort Lauderdale airport shooting: New details on shooting suspect, victims' conditions באתר Sun Sentinel, ‏ 7 בינואר 2017 (באנגלית) Florida Airport Assailant May Have Heard Voices Urging Violence, Officials Say באתר הניו יורק טיימס, 6 בינואר 2017 (באנגלית) Esteban Santiago Identified as Fort Lauderdale Airport Shooter באתר NBC, ‏ 7 בינואר 2017 (באנגלית) Who is Esteban Santiago? באתר Orlando Sentinel, ‏ 6 בינואר 2017 (באנגלית) 5 dead after shooting at Fort Lauderdale-Hollywood Int'l Airport באתר Kiro TV, ‏ 6 בינואר 2017 (באנגלית) What we know about the Fort Lauderdale airport shooting suspect באתר CNN, ‏ 7 בינואר 2017 (באנגלית) US veteran arrested in Florida airport shooting; 5 dead, 8 wounded באתר WPXI, ‏ 7 בינואר 2017 (באנגלית) Suspected Fort Lauderdale shooter was a troubled Army vet באתר Miami Herald, ‏ 6 בינואר 2017 (באנגלית) Private First Class Esteban Santiago's service record באתר Document Cloud (באנגלית) Suspect in Florida airport shooting 'lost his mind' after Iraq tour, family says באתר הגרדיאן, 7 בינואר 2017 (באנגלית) US veteran arrested over Fort Lauderdale shooting באתר אל-ג'זירה, 7 בינואר 2017 (באנגלית) Suspected Fort Lauderdale Airport gunman Esteban Santiago, 26, told FBI that CIA was forcing him to join ISIS באתר ניו יורק דיילי ניוז, 7 בינואר 2017 (באנגלית) Fort Lauderdale suspect was treated for mental health issues, say relatives באתר הגרדיאן, 7 בינואר 2017 (באנגלית)